**Vrou langs die pad**

1. Jou lyf lê bruin soos kardoes
2. langs die tref-en-trap van die pad
3. en grassaad poeier tot stof
4. hier waar jy slaap
5. jou laaste slaap
6. Jou rok rafel nog om jou bene
7. asof jy steeds aanstryk na die halte
8. maar langs jou jaag ‘n bloedstroom weg
9. tussen klip
10. en teer, lê jou hand onbekend en vaal
11. langs die flenters van jou sak
12. Jou kinders by Vlottenburg se krothuisies
13. sal wag vir jou,
14. hul stemme sal tussen die speel deur soek
15. na die smal pad wat dorp toe krul
16. daar waar jy kos en klere wou gaan kry
17. Op jou tuiskoms sal hulle wag, op die krom
18. aansukkel met pakkies onder die arm
19. die veraf roep, die naderstorm, uitbundig
20. die neergooi, die arms, die jubel
21. van jou terugkeer
22. Die tweevertrekhuisie se skewe deur
23. sal jou roep en jou man sal geduldig sy pyp
24. weer stop: Uur na uur oor die vallei heen
25. tuur
26. na waar die laatmiddagson die bergrant
27. kleur. En spoedig sal die son weer vuurmaak
28. oor die bulte, die sap rooi
29. in die druifkorrels in
30. suig, weldra sal die plaaswerkers
31. die trosse onder blare uit na vore bring
32. en jou kinders
33. sal ‘n ander speletjie speel
34. hul stemme sal klink die strate deur
35. die sagte môre teen
36. en almal sal weer lag en lewe
37. al is jy heen, hier waar jy lê langs die pad
38. bruin soos 'n kardoes met jou handsak
39. aan flarde, wyd verstrooi deur son en reën.
40. En jy?
41. Hier waar jy lê, sal hulle 'n houtkruis plant,
42. sal grassaad soms nog buig, sal skape wei.

Louis Esterhuizen

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alleenplasing | Reël 25: tuur | Woorde of sinsnedes word alleen geplaas om dit te beklemtoon. | Die woord tuur word uitgehef omdat die man lank en aandagtig kyk maar hy kyk verniet…die vrou kom nie huistoe nie. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alleenplasing | Reël 25: tuur | Woorde of sinsnedes word alleen geplaas om dit te beklemtoon. | Die woord tuur word uitgehef omdat die man lank en aandagtig kyk maar hy kyk verniet…die vrou kom nie huistoe nie. |
| Alleenplasing | Reël 40: En jy? | Woorde of sinsnedes word alleen geplaas om dit te beklemtoon. | Die vraag word alleen geplaas omdat die spreker wil hê die leser moet dink oor wat van die vrou gaan word en beantwoord dan die vraag self in die laaaste twee reëls.  |
| Alliterasie: (ook stafrym) | Die “s” en “k” klank deur die hele gedig. | Opeenhoping van konsonante of beginklanke. | Dit beklemtoon die hartseer omstandighede van die vrou se dood. |
| Asindeton: | Reël 19 – 21: die veraf roep, die naderstorm, uitbundig die neergooi, die arms, die jubel van jou terugkeer | Die weglating van voegwoorde. | Dit beskryf die hele riueel wat MOES gebeur het as die ma tui SOU kom. |
| Assonansie | Reël 24 en 25: weer stop: **Uu**r na **uu**r oor die vallei heen t**uu**r | Opeenhoping van vokale. | Dit beklemtoon die feit dat die man baie lank kyk. |
| Elegie | Die HELE gedig | ‘n Gedig met ‘n bepaalde stemming en sintuglikheid. (Ook bekend as treurdig / klaaglied / lykdig) | Die gedig is ‘n treurlied oor die onbekende vrou wat dood is. |
| Enjambement. | Die HELE gedig. | Die een versreël loop oor na die volgende een sonder leestekens. | Dit versnel die tempo van die gedig en dit word so geskryf omdat die gejaagde lewe aangaan en dit was maar net ‘n onbekende vrou wat dood is. |
| Eufemisme | Die HELE gedig is eufemisties geskryf. | Stel iets sagter as die harde werklikheid vir wat dit is. | Die digter het die hele gedig in ‘n sagter trant geskryf omdat die vrou se dood so erg was.  |
| Eufemisme | Reël 4 en 5: hier waar jy **slaap** jou laaste **slaap**Reël 37: al is jy **heen**  | Stel iets sagter as die harde werklikheid vir wat dit is. | Die digter skryf dit so omdat sy die harde realitiet en aaklige omsatndighede van die vrou se dood wil versag. |
| Herhaling / Repetisie | Reël 1 en 2: Jou **lyf** **lê** **bruin** **soos** **kardoes** **langs** die tref-en-trap van **die** **pad** Reël 37 en 38: hier waar jy **lê** **langs** **die** **pad** **bruin** **soos** 'n **kardoes** | Deur sekere woorde te herhaal, word iets beklemtoon en so word die nodige effek verkry. | By repeating certain words it is emphasized and is getting the necessary effect.  |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Herhaling / Repitisie | Reël 4 en 5: hier waar jy **slaap** jou laaste **slaap** | Woorde of versreëls word herhaal om ‘n bepaalde effek te kry. | Die “slaap” wat die vrou slaap is vir altyd.  |
| Herhaling / Repitisie | Reël 13 en 17: die woord “wag”. | Woorde of versreëls word herhaal om ‘n bepaalde effek te kry. | Die woord “wag” word herhaal omdat die kinders vir altyd gaan wag…hulle ma kom nooit weer huistoe nie.  |
| Intertekstualitiet. | Vrou langs die padDie gevalle Zoeloe-indoena. | Wanneer ‘n teks aansluit by ‘n ander teks. | Die digter gebruik ‘n gedig wat alreeds geskryf is, gebruik die formaat maar pas dit toe op iets wat meer onlangs gebeur het. |
| Inversie/Omgekeerde woordorde. | Reël 10: en teer, lê jou hand onbekend en vaal | Die woorde van ‘n versreël word verander om dit wat belangrik is eerste te plaas. | Die woord “teer” word vorentoe geskuif omdat die digter wil beklemtoon hoe onskuldig die vrou daar lê. |
| Inversie/Omgekeerde woordorde. | Reël 13: sal wag vir jou, | Die woorde van ‘n versreël word verander om dit wat belangrik is eerste te plaas. | Die digter skuif die woord “wag” vorentoe omdat sy wil beklemtoon dat die kinders wag vir iets at nie gaan gebeur nie. |
| Inversie/Omgekeerde woordorde. | Reël 17: Op jou tuiskoms sal hulle wag, op die krom, | Die woorde van ‘n versreël word verander om dit wat belangrik is eerste te plaas. | Die digter skuif die bywoorde “op jou tuiskoms” vorentoe omdat sy wil beklemtoon dat die kinders vir die ma wag om huistoe te kom. |
| Inversie/Omgekeerde woordorde. | Reël 27 en 28: kleur. En spoedig sal die son weer vuurmaak oor die bulte, | Die woorde van ‘n versreël word verander om dit wat belangrik is eerste te plaas. | Die digter skuif die woorde “oor die bult” na die volgende reël omdat sy wil beklemtoon waar dat natuur sy gang gaan. |
| Inversie/Omgekeerde woordorde. | Reël 30: suig, weldra sal die plaaswerkers | Die woorde van ‘n versreël word verander om dit wat belangrik is eerste te plaas. | Die digter skuif die woorde “weldra sal” vorentoe omdat sy wil beklemtoon dat die natuur sy gang gaan. |
| Inversie/Omgekeerde woordorde. | Reël 34: hul stemme sal klink die strate deur | Die woorde van ‘n versreël word verander om dit wat belangrik is eerste te plaas. | Die digter skuif die woord “klink” vorentoe omdat sy wil beklemtoon dat die lewe aan gaan. |
| Inversie/Omgekeerde woordorde. | Reël 35: die sagte môre teen | Die woorde van ‘n versreël word verander om dit wat belangrik is eerste te plaas. | Die digter skuif die woord “klink” vorentoe omdat sy wil beklemtoon dat die lewe aan gaan. |
| Klimaks en antiklimaks: | Hier waar jy lê, sal hulle 'n houtkruis plant, sal grassaad soms nog buig, sal skape wei. | Feite word stygend belangriker of mider belangrik. | Die twee reëls aan die einde is ‘n antiklimaks in dat die familie die enigstes is wat die vrou sal onthou…die res van die wêreld gaan aan asof niks gebeur het nie. |
| Klimaks en antiklimaks: | Hier waar jy lê, sal hulle 'n houtkruis plant, sal grassaad soms nog buig, sal skape wei. | Feite word stygend belangriker of mider belangrik. | Die twee reëls aan die einde is ‘n antiklimaks in dat die familie die enigstes is wat die vrou sal onthou…die res van die wêreld gaan aan asof niks gebeur het nie. |
| Litotes | Reël 12: Jou kinders by Vlottenburg se **krothuisies**  | Iets wat groter betekenis het word minder belangrik gemaak. | Dit beklemtoon dat die huise van die omgewing armoedig is. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Litotes | Reël 18: aansukkel met **pakkies** onder die arm | Iets wat groter betekenis het word minder belangrik gemaak. | Dit beklemtoon dat dit wat sy gekoop het nie veel is nie maar vir haar man en kinders is dit baie. |
| Litotes | Reël 22: Die **tweevertrekhuisie** se skewe deur | Iets wat groter betekenis het word minder belangrik gemaak. | Dit beklemtoon dat die huis waarin sy bly nie groot is nie en armoedig is. |
| Onomatopee / Klanknabootsing | Reël 2: die **tref-en-trap**  | Die woord boots klanke na. | Die woord boots die klank na van goed wat doodgery word. |
| Onomatopee / Klanknabootsing | Reël 3: grassaad **poeier** tot  | Die woord boots klanke na. | Die woord boots die klank na van die gras wat fyngemaak en weggewaai word. |
| Onomatopee / Klanknabootsing | Reël 6: Jou rok **rafel** nog  | Die woord boots klanke na. | Die woord boots die klank na van aksie van die tossels aan die onderpunt van haar rok. |
| Onomatopee / Klanknabootsing | Reël 8: langs jou **jaag** ‘n  | Die woord boots klanke na. | Die woord boots die klank na van hoe vinnig haar bloed wegvloei. |
| Onomatopee / Klanknabootsing | Reël 11: langs die **flenters** van jou sak; reël 39 aan **flarde wyd verstrooi** deur | Die woord boots klanke na. | Die woorde boots die klank na van hoe haar handsak en die inhoud geskeur en vesrpei word. |
| Onomatopee / Klanknabootsing | Reël 15: wat dorp toe **krul** | Die woord boots klanke na. | Die woord boots die klank na van die hoe die pad dorp toe lyk. |
| Onomatopee / Klanknabootsing | Reël 17 en 18: op die **krom** **aansukkel** met pakkies  | Die woord boots klanke na. | Die woord boots die klank na van hoe swaar die vrou dra. |
| Onomatopee / Klanknabootsing | Reël 19 en 20: die **veraf** **roep**, die **naderstorm**, **uitbundig** die **neergooi**, die arms, die **jubel** | Die woord boots klanke na. | Die woorde boots die klank na van die hele ritueel met die ma se tuiskoms. |
| Onomatopee / Klanknabootsing | Reël 23: jou man sal **geduldig** sy pyp **weer** stop | Die woord boots klanke na. | Die woorde boots die klank na van hoe rustig haar man is. |
| Onomatopee / Klanknabootsing | Reël 24 en 25: **Uur** na **uur** oor die vallei heen **tuur**  | Die woord boots klanke na. | Die woord boots die klank na van hoe aandagtig die man uitkyk vir sy vrou. |
| Onomatopee / Klanknabootsing | Reël 26: na waar die laatmiddagson die bergrant **kleur**.  | Die woord boots klanke na. | Die woord boots die klank na van die sonsondergang. |
| Onomatopee / Klanknabootsing | Reël 28, 29 em 30: die sap rooi in die druifkorrels in **suig**,  | Die woord boots klanke na. | Die woord boots die klank na hoe die druiwe ryp word. |
| Onomatopee / Klanknabootsing | Reël 34: hul stemme sal **klink** die strate deur  | Die woord boots klanke na. | Die woord boots die klank na van die gelukkige stemme. |
| Onomatopee / Klanknabootsing | Reël 35: die **sagte** môre teen  | Die woord boots klanke na. | Die woord boots die klank na van môres wat nie meer so erg vir die kinders is nie. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Onomatopee / Klanknabootsing | Reël 36: en almal sal weer **lag** en **lewe**  | Die woord boots klanke na. | Die woord boots die klank na van die lewe wat aangaan. |
| Onomatopee / Klanknabootsing | hier waar jy **lê** langs die pad  | Die woord boots klanke na. | Die woord boots die klank na van die vrou wat sonder lewe is. |
| Onomatopee / Klanknabootsing | Reël 41: sal hulle 'n houtkruis **plant**,  | Die woord boots klanke na. | Die woord boots die klank na van hoe hulle die vrou sal onthou.  |
| Onomatopee / Klanknabootsing | Reël 42: sal grassaad soms nog **buig**,sal skape **wei**. | Die woord boots klanke na. | Die woord boots die klank na van die natuur wat sy gang gaan. |
| Personifikasie | Reël 22 en 23: Die tweevertrekhuisie se skewe deur sal jou roep | Lewelose dinge of diere kry menslike eienskappe. | Die huisie se deur kry die mesnlike eienskap van “roep”. |
| Personifikasie | Re:el 26 tot 30: na waar die laatmiddagson die bergrant **kleur**. En spoedig sal die son weer **vuurmaak** oor die bulte, die sap rooi in die druifkorrels in **suig**, | Lewelose dinge of diere kry menslike eienskappe. | Die son kry die mesnlike eienskappe van “kleur”, “vuurmaak” en “suig”. |
| Vergelyking | Reël 1: Jou lyf lê bruin soos kardoes | Iets word met iets ander vergelyk met die woorde “soos”, “nes” en “net soos”. | Die vrou se lyf word met bruin kardoes vergelyk.  |

## Algemeen

**Die gedig het twee strofes**

**Reël 1 tot 11 is wat die spreker eintlik sien…vanaf reël 12 tot reël 24 tot by die DUBBELPUNT, is wat sy aanneem SOU KON gebeur het, dit het NIE regtig gebeur NIE. Die spreker fantaseer oor wat SOU gebeur het as die vrou nog lewendig was en as sy huistoe gegaan het. Vanaf reël 24 NA die die DUBBELPUNT dink die spreker oor hoe die lewe sal aangaan SONDER die vrou.**

**Die HELE gedig het vryerym.**

**Die TEMA van die gedig is die “onbekende vrou wat doodgery is” en “die spreker se fantsie oor wat sou gebeur het” en “dit maak nie saak hoe moeilik dit vir ons is om die dood te aanvaar nie, die lewe gaan aan.”**

 **AGTERGROND:**

Hierdie gedig is gebasseer op “Die gevalle Zoeloe-indoena” van C.M. van den Heever – die tipografie (uitleg/formaat) stem ooreen en albei handel oor die dood van ‘n familielid. Sommige versreëls is woord vir woord dieselfde terwyl die feite in ander en die uitleg ook ooreenstem. Hierdie verskynsel word intertekstualiteit genoem.

**Opsomming:**

Feite:

 Die lyk van ‘n bruin vrou wat in ‘n tref-en-trap ongeluk dood is, lê langs die pad. Haar stukkende rok (“fraaiings”) beweeg effens asof sy aanstap na die bushalte, maar die bloed wat uit die liggaam vloei, die opgefrommelde liggaam, die hand wat lê en die stukkende sak sê vir ons dat sy dood is.

Menings/Opinie:

Haar kinders sal speel terwyl hulle vir haar wag by hulle armoedige huisie in Vlottenburg. Haar man sal sy pyp geduldig sit en rook terwyl hy op haar wag. Mettertyd sal die son sak en weer opkom, die druiwe sal groei en die kinders sal nuwe speletjies speel, maar sy sal nie terugkom nie. Al is haar lewe verby, sal die lewe aangaan. Waar sy dood is, sal ‘n houtkruis geplant word sodat sy vir altyd deur almal wat daar verby ry onthou sal word.

|  |
| --- |
| **Vergelyking tussen “Vrou langs die pad” en “Gevalle Zoeloe-Indoena** |
| * Die tipografie (bou) van die twee gedigte is baie dieselfde.
* Tema: Albei gedigte handel oor ‘n gesinslid wat baie belangrik vir hul familie was, se dood.
* Albei gedigte is ‘n elegie (lykdig) : Handel oor die dood van iemand.
 |
| **Ooreenkomste tussen die twee gedigte:** |
| **Die gevalle Zoeloe-indoena** | **Vrou langs die pad** |
| \* Zoeloe-kryger word doodgemaak. (Pa wat nie huistoe kom nie) | \* Vrou word doodgery. (Ma wat nie huistoe kom nie) |
| \* Vrou wag vir hom. | \* Man en kinders wag vir haar. |
| \* “ . . . hier waar jy slaap jou laaste slaap.” | \* “ . . . hier waar jy slaap jou laaste slaap.” |
| \* bloedstroom | \* bloedstroom |
| \* hand wat lê | \* hand wat lê |
| \* “ lied sal klink” | \* “ stemme sal klink” |
| \* “ maar jy?” | \* “ En jy?” |
| \* “ skape sal wei”  | \* ” sal skape wei |
| \* Die grassaad sal nog buig” | \* “ sal die grassaad soms nog buig” |
| \* “ en almal sal weer lag en lewe”  | \* “ en almal sal weer lag en lewe”  |
| \* “ al is jy heen “ | \* “ al is jy heen “ |

Deel een: (versreël 1 – 11) : Beskryf die ongelukstoneel, dit wat gesien kan word.

Deel twee: (versreël 12 – 27) : Beskryf die gevolge van die vrou se dood.

Deel drie: (versreël 28 – 39) : Dui op die lewe wat aangaan.

Deel vier: (versreël 40) : Laat die leser dink, dien as inleiding vir die slotkoeplet.

Deel vyf : (slotkoeplet) : Antwoord die vraag in reël 40 en verduidelik hoe die vrou se nagedagtenis sal voortleef.

**KONTEKSTUELE VRAE :**

1. Hoekom is dit belangrik dat die titel “ Vrou langs die pad” is?
2. Hoekom is dit belangrik dat die eerste versreël begin met “jou lyf?
3. Wat is ‘n tref-en-trap ongeluk?
4. Voltooi deur elke keer net die antwoord neer te skryf:

Die vrou se liggaam word met ‘n (4.1.) \_\_\_\_\_\_\_\_\_\_\_\_\_\_\_ vergelyk want sy is (4.2.) \_\_\_\_\_\_\_ (kleur) en haar liggaam is (4.3.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (een woord: stukkend gery).

1. Watter EEN WOORD word gebruik om te sê dat die grassaad soos poeier word?
2. ’n Eufemisme is wanneer iets wat moeilik is om te aanvaar, op ‘n mooi, sagte manier gestel word. Skryf VIER voorbeelde uit die gedig neer.
3. Watter twee versreëls beeld die vrou uit asof sy nog besig is om te stap?
4. Haal TWEE APARTE WOORDE uit die gedig aan om te sê waarheen die vrou op pad was.
5. Watter woord sê vir ons dat sy nie haastig was nie?
6. Haal DRIE OPEENVOLGENDE WOORDE aan om te sê wat sy gaan koop het.
7. EEN WOORD sê elke keer vir ons hoe haar sak en handsak gelyk het nadat sy raakgery is. Skryf die twee woorde neer.
8. Haal DRIE APARTE voorbeelde aan om te bewys dat die gesin arm was.
9. Sê of die volgende stelling WAAR of ONWAAR is. Motiveer jou antwoord met ‘n aanhaling uit die gedig.

***Alhoewel hulle arm was, was hulle ‘n gelukkige en hegte gesin.***

1. Die kinders (versreël 12) word voor die man (versreël 23) genoem in die gedig. Hoekom, dink jy, word dit gedoen?
2. Voltooi deur elke keer net die antwoord neer te skryf : Die kinders (15.1.) \_\_\_\_\_\_\_\_\_\_ terwyl hulle vir hul ma wag. Die man sit geduldig sy pyp en (15.2) \_\_\_\_\_\_\_\_\_.
3. Haal elke keer EEN WOORD aan om te sê dat . . . . .
	1. sy swaar dra aan al die pakkies.
	2. sy sukkel om al die pakkies te dra.
	3. die kinders baie bly is om haar te sien.
4. Die woordjie “tuur” vorm alleen ‘n versreël. (versreël 25) Wat is die funksie hiervan?
5. Skryf al die woorde uit die gedig wat die verloop van tyd aandui, in volgorde neer.
6. Voltooi deur elke keer net antwoord neer te skryf :

Die familie woon in (19.1) \_\_\_\_\_\_\_\_\_\_\_\_\_\_\_\_\_\_\_\_\_\_\_ (plek) en wag tot (19.2.) \_\_\_\_\_\_\_\_\_\_\_\_\_\_\_\_\_\_\_\_ (een woord: na die son sak) tevergeefs dat sy moet huistoe kom , maar (19.3.) \_\_\_\_\_\_\_\_\_\_\_\_\_\_\_\_\_\_\_\_\_\_ (een woord: met die verloop van tyd) sal die lewe weer normaal aangaan vir almal. Die man sal weer (19.4) \_\_\_\_\_\_\_\_\_\_\_\_\_\_\_\_\_\_\_\_\_\_(sy werk) en die kinders sal weer (19.5.) \_\_\_\_\_\_\_\_\_\_\_\_\_\_\_\_\_\_\_\_

1. Gee elke keer ‘n voorbeeld uit die gedig van elke stylfiguur wat beskryf word:
	1. Vergelyking: Twee goed word met mekaar vergelyk en die woord “soos” word gebruik.
	2. Personifikasie: Menslike handelinge word aan diere of lewelose goed gegee.
	3. Inversie: Omgekeerde woordorde word gebruik ter wille van rym en/of ritme.
	4. Simbool: ‘n Teken/simbool wat iets verteenwoordig word in die gedig genoem.
	5. Metafoor: Een ding word gebruik om ‘n ander met soortgelyke eienskappe te beskryf.
	6. Eufemisme: (Iets wat eintlik baie erg is word versag)
2. Die kontras tussen lewe en dood is duidelik in die gedig. Skryf al die woorde neer wat wys op . . .
	1. Lewe.
	2. Dood.
3. Gee ‘n voorbeeld van ironie uit die gedig.
4. ‘n Opeenstapeling van voegwoorde (polisindeton) word gebruik om aan te dui dat die lewe aangaan. Haal die versreël aan.
5. Hoekom word die vergelyking :”bruin soos kardoes” herhaal?
6. Met watter TWEE OPEENVOLGENDE WOORDE vestig die digter die aandag op die vrou wat dood is?
7. Wat is die toon van die gedig?
8. Wat is die tema van die gedig?

**ANTWOORDE:**

1. Dit is die enigste plek waar daar genoem word dat die gedig oor ‘n vrou handel.
2. Dit beskryf wat die spreker werklik sien / Die spreker wil beklemtoon dat dit is wat jy eerste sien.
3. Waar iemand raakgery / doodgery is en die bestuurder van die motor weggejaag het.
4. ---
	1. Kardoes
	2. Bruin
	3. geskeur / opgefrommel
5. stof
6. lê ; jy slaap; jou laaste slaap ; al is jy heen.
7. Reëls 6 en 7- Jou rok rafel nog om jou bene asof jy steeds aanstryk na die halte.
8. “halte” ; “dorp”.
9. aanstryk
10. “kos en klere”
11. “flenters”; “flarde”.
12. “krothuisie”,”tweevertrekhuisie”, “skewe deur”.
13. Waar – “die veraf roep, die naderstorm, uitbundig die neergooi, die arms, die jubel van jou terugkeer
14. Die ma is belangriker in die lewe van die kinders, hulle sal haar dood moeiliker verwerk as die man.
15. ---
	1. Speel
	2. Rook
16. ---
	1. “krom”
	2. “aansukkel”
	3. “jubel”
17. Beklemtoon dat hulle wag.
18. Hier ; steeds ; sal ; nou; uur na uur ; weldra ; weer.
19. ---
	1. Vlottenburg
	2. Aand
	3. weldra / mettertyd / later
	4. druiwe pluk
	5. lag en speel.
	6. Vergelyking: “Jou lyf lê soos kardoes.”
	7. Personifikasie: “jaag ‘n bloedstroom weg” / “laatmiddagson die bergrand kleur” / “son weer vuurmaak”.
	8. Inversie: reël 13 – “sal wag vir jou; reël 34 – “hulle stemme sal klink die strate deur.
	9. Simbool: slaap
	10. Metafoor: laaste slaap
	11. Eufemisme: Hier waar jy slaap jou laaste slaap.
	12. aanstryk, kinders se stemme, speel, aansukkel, roep, naderstorm, neergooi, jubel, stop van pyp, vuurmaak, lag.
	13. tref en trap, jou laaste slaap, jag ‘n bloedstroom weg, vaal hand, flenters, flarde, al is jy heen, lê langs die pad, houtkruis.
20. Die kinders kyk in die pad af of sy kom en haar man tuur om te kyk wanner sy kom maar sy kom nie meer huistoe nie
21. “en almal sal weer lag en lewe”
22. Sluit die gedig af, bind dit tot ‘n geheel / Haar dood is nie belangrik nie – sy wor met papier vergelyk.
23. “En jy”
24. Hartseer / neerdrukkend / depresief.
25. Die lewe gaan aan na die dood / Al is die dood erg gaan die lewe nog steeds aan.